
KĖDAINIŲ RAJONO SAVIVALDYBĖS TARYBA
SPRENDIMAS

DĖL savivaldybės TURTO INVESTAVIMO IR uždarosios akcinĖS bendrovĖS „Kėdainių vandenys“ ĮSTATINIO KAPITALO DIDINIMO
 
2023 m. lapkričio 24 d. Nr. TS-343
Kėdainiai

               Vadovaudamasi Lietuvos Respublikos vietos savivaldos įstatymo 6 straipsnio               30 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 22 straipsnio 1 dalies    2 punktu, 2 dalies 5, 6, 7 ir 9 punktais ir 4 dalimi, Lietuvos Respublikos akcinių bendrovių įstatymo 45, 49 ir 50 straipsniais, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu     Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, ir atsižvelgdama į Kėdainių rajono savivaldybės mero 2023 m. lapkričio 9 d. Pasiūlymą dėl sprendimo investuoti Nr. D2-452, Kėdainių rajono savivaldybės taryba nusprendžia:
[bookmark: _Hlk65681927][bookmark: _Hlk65682584]               1. Perduoti uždarajai akcinei bendrovei „Kėdainių vandenys“ (kodas 161186428) Kėdainių rajono savivaldybei nuosavybės teise priklausantį finansinį turtą – 530 610,10 Eur (penkis šimtus trisdešimt tūkstančių šešis šimtus dešimt eurų 10 ct) kaip turtinį įnašą įstatiniam kapitalui padidinti apmokant juo išleidžiamus 182 969 (vieną šimtą aštuoniasdešimt du tūkstančius devynis šimtus šešiasdešimt devynis) vienetus paprastųjų vardinių akcijų (vienos akcijos nominali vertė – 2,90 Eur); 
      2.  Pavesti Kėdainių rajono savivaldybės merui, savivaldybei nuosavybės teise priklausančių uždarosios akcinės bendrovės „Kėdainių vandenys“ akcijų valdytojui, priimti sprendimą dėl įstatinio kapitalo padidinimo papildomu 530 610,10 Eur (penkių šimtų trisdešimt tūkstančių šešių šimtų dešimt eurų 10 ct) įnašu išleidžiant 182 969 (vieną šimtą aštuoniasdešimt du tūkstančius devynis šimtus šešiasdešimt devynis) vienetus paprastųjų vardinių akcijų, kurių kiekviena – 2,90 Eur nominalios vertės, nustatant, kad akcijų emisijos kaina lygi jų nominaliai vertei. Visos išleistos naujos akcijos perduodamos Kėdainių rajono savivaldybei.
               3. Įgalioti Kėdainių rajono savivaldybės merą pasirašyti akcijų pasirašymo sutartį ir atlikti kitus su savivaldybės turto investavimu susijusius veiksmus.
               Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

